

**Το μήνυμα του Ανδρέα Μιχαηλίδη στο Tiger Rally 2023**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης παρευρέθηκε στον τερματισμό του Tiger Rally 2023 που διεξήχθη στο πλαίσιο των Λεμεσίων το Σαββατοκύριακο.

Ο Πρόεδρος του ΚΟΑ ήταν παρών στην τελετή τερματισμού στον Μόλο Λεμεσού την Κυριακή 26 Μαρτίου 2023 και έκανε την απονομή στους νικητές του αγώνα, μαζί με τον Δήμαρχο Λεμεσού. «Συγχαρητήρια στον Δήμο Λεμεσού και το Αθλητικό του Γραφείο, γιατί τα Λεμέσια έχουν καταστεί πλέον ένας σημαντικός θεσμός. Όσον αφορά στον μηχανοκίνητο αθλητισμό, θέλω να ξεκαθαρίσω ότι ο Κυπριακός Οργανισμός Αθλητισμού δεν ξεχωρίζει πρόσωπα και καταστάσεις, ξεχωρίζει το άθλημα. Το άθλημα και οι αθλητές πρέπει να είναι στην πρώτη γραμμή κι εμείς θα είμαστε εκεί για να τους στηρίξουμε με όλες μας τις δυνάμεις», τόνισε ο Ανδρέας Μιχαηλίδης.